62016TO0524(01)_INF
Rješenje Općeg suda (osmo vijeće) od 29. studenoga 2021. –Aresu/Komisija
(predmet T-524/16)
„Javna služba – Dužnosnici – Reforma Pravilnika o osoblju iz 2014. – Vrijeme za putovanje – Dopust za odlazak u matičnu državu – Očito potpuno pravno neosnovana tužba”
1.
Tužbe dužnosnikâ – Pravni interes – Tužba za poništenje odluke kojom se provodi zamjena vremena za putovanje s priznavanjem manjeg broja dana dopusta za odlazak u matičnu državu – Automatsko umirovljenje tužitelja za vrijeme trajanja postupka – Zadržavanje pravnog interesa
(Pravilnik o osoblju za dužnosnike, čl. 90. i 91. te Prilog V., čl. 7.)
(t. 27.-29.)
2.
Dužnosnici – Dopusti – Godišnji odmor – Vrijeme za putovanje – Reforma Pravilnika o osoblju – Zamjena dopustom za odlazak u matičnu državu – Diskrecijska ovlast zakonodavca – Povreda načela jednakog postupanja, proporcionalnosti i zaštite legitimnih očekivanja – Nepostojanje
(Povelja Europske unije o temeljnim pravima, čl. 20.; Pravilnik o osoblju za dužnosnike, kako je izmijenjen Uredbom br. 1023/2013, Prilog V., čl. 7.)
(t. 34.-53., 58.-62.)
3.
Akti institucija – Vremenska primjena – Neposredna primjena novog pravila na buduće učinke situacije koja je nastala tijekom razdoblja važenja prijašnjeg pravila – Donošenje Uredbe br. 1023/2013 o izmjenama Pravilnika o osoblju za dužnosnike i Uvjeta zaposlenja ostalih službenika – Povreda stečenih prava – Nepostojanje
(Pravilnik o osoblju za dužnosnike, kako je izmijenjen Uredbom br. 1023/2013, Prilog V., čl. 7.)
(t. 63.-66.)
Predmet
Zahtjev na temelju članka 270. UFEU-a kojim se traži poništenje odluke da se od 1. siječnja 2014. tužitelju više ne prizna vrijeme za putovanje od pet dana koje je prije ostvarivao na temelju članka 7. Priloga V. Pravilniku o osoblju za dužnosnike Europske unije, kako je izmijenjen Uredbom (EU, Euratom) br. 1023/2013 Europskog parlamenta i Vijeća od 22. listopada 2013. (SL 2013., L 287, str. 15.)
Izreka
1.
Tužba se odbija.
2.
Antoniju Aresuu nalaže se snošenje vlastitih troškova kao i troškova Europske komisije, uključujući i troškove postupka privremene pravne zaštite.
3.
Europski parlament i Vijeće Europske unije snosit će svaki svoje troškove.